Még több devizahitelesnek segítene a Fidesz
Heintz Tamás javaslata felrúgná a kormány és a Bankszövetség közötti egyezséget. Rogán még több embert vonna be a fix árfolyamon történõ devizahitel-törlesztésbe.
Ma zárja le a parlament az árfolyamrögzítésrõl szóló törvényjavaslat általános vitáját, két kormánypárti javaslat érkezett délelõtt 11 óráig. (A törvényjavaslatról bõvebben itt olvashat.)

Rogán Antal, a gazdasági bizottság fideszes vezetõje Németh Zoltánnal közösen jegyzi azt a módosító indítványt, amely kibõvítené az árfolyamrögzítésben részt vevõk körét. A kormány javaslatában az áll, hogy azok léphetnek be a fix árfolyamon való devizahitel-törlesztést maximum öt évig, legfeljebb 2017 júniusáig lehetõvé tevõ rendszerbe, akik maximum 30 millió forint értékû ingatlant vásároltak. Rogánék azonban azt akarják, hogy a folyósított hitel forintban mért összegének felsõ határát állapítsák meg 30 millió forintban, a lakás értéke ne legyen korlátozó tényezõ. Így például már az is élhetne az árfolyamrögzítéssel, aki a 60 milliós lakását fele-fele arányban vásárolta hitelbõl és saját pénzbõl.

Heintz Tamás fideszes honatya pedig a jenben eladósodottaknak kedvezne. A kormány által beterjesztett törvényjavaslat 2,5 forintban állapítaná meg a havi törlesztõrészlet kiszámításánál használható fixált árfolyamot, Heintz ezt - a végtörlesztésnél már alkalmazott - 2 forintra vinné le.

Az csak március közepén, a törvényjavaslat zárószavazásakor derül ki, hogy ezekbõl mit fogad meg a parlamenti többség. Mindenesetre Heintz ötlete felrúgná a kormánynak a Bankszövetséggel decemberben kötött megállapodását. (A jegyzõkönyv itt olvasható.)

A törvényjavaslat általános vitáját ma lezárja az Országgyûlés, ennek végéig lehet a módosító javaslatokat beterjeszteni, de aztán a jövõ héten, a részletes vita idején újra megnyitják a lehetõséget újabb módosítások, a kapcsolódó indítványok benyújtására. Március 5-én tartják az addig összegyûlt módosító indítványokról a szavazást, rá egy hétre pedig a zárószavazást.
árfolyamrögzítés Bankszövetség Rogán Antal